Nyeste Skilderie af Kiøbenhavn, 1818-07-18
Skagens Kirke er tildeels bedækket med Flyvesand. Mange Beboere have forhen ganske eller tildeels tabt deres Eiendomme i disse Egne, og Staten led et dobbelt Tab baade derved, at den mistede af sine aarlige Jndtægter og at Productionen formindskedes. Allerede i det 16de Aarhundrede har Sandflugten været en Gienstand for Lovgiverens Opmærksomhed. De Eiendomme i Nørre-Jylland, som forhen vare ødelagte ved Sandflugt, indeholde ialt omtrent 112, 159, Tønder Land a 14,000 Alen. Nørrejylland, indeholder ialt Agerland 2,439, 424 Tdr. Land, Hedejord 1, 199,459, Eng, Mose- og Kjærjor der 372,415, Skovene 143,321 Tdr. Land. Sandflugtsarealet forholder sig til Agerlandet som 1 til 22, til Hedejorderne omtrent som 1 til 11, til Eng, Kiær= og Mosejorderne omtrent som 1 til 3, og til Skovenes Areal omtrent som 1 til 13. Aarsagerne, hvorfor Sandflugten i Begyndelsen tog saa meget Overhaand, laae især deri, at Grundeierne ikke altid kiendte dens farlige Følger, eller vare opmærksomme nok derpaa. Heller ikke kjendte man nok de bedste Dæmpningsmidler. Rentekammeret foranledigede siden, at saakyndige Mænd bereiste de Egne, hvor Sandflugterne vare udbrudte, for at undersøge det Lo tale og indkomme med Forslag til Dæmningen. Efterat disse vare prøvede, blev det overdraget vedkommende Amtmænd, under kyndige Mænds specielle Opsyn, at vaage over Sandflugtens Dæmp ning. De heldige Følger af de af Regjeringen føiede Foranstaltninger ere: at mange Tusinde Tønder Land af Ager, Eng, Hede- og Græsningsjorder, som vare aldeles ødelagte ved Sandflugt, ere dæmpede, og for en stor Deel vundne tilbage til Afbenyttelse; at maaskee ligesaa mange eller endnu flere Tønder Land af Danmarks frugtbare Jorder ere blevne frelste fra Ødelæggelse, og at man med Sikkerhed kan sige, at der er sat Grændser for Sandflugten. J Nørrejylland ere nu ialt dæmpede og beplantede 74,668 Tdr. Land, og endnu udæmpede tilbage 37,501 1/2 Tdr. Land, hvilket har kostet siden Fr. af 19 Sept. 1792, udkom, indtil Slutningen af Aaret 1816, ialt 39,669 Rbd. 1 Mk. 13 1/2 s. - En Mand, som har gjort sig høiligen for jent af Sandflugtens Dæmpning i hans District, er Justitsraad Thagaard, og allerede i Aaret 1802 har Rentekamret tilkjendegivet ham sin særdeles Tilfredshed med hans Bestræbelser i den Henseende. Med Skov opelskning paa adskillige Sandflugtstrækninger i Jylland har man begyndt, og man synes at kunne love sig deraf gode Frugter. J Sjælland ere i Sandflugtstrækningen paa den nordvestlige Kant af Kronborg Amt ialt indtagen 2666 Tdr. Land; men skjøndt hele Strækningen er indhegnet, saa er den dog endnu ikke overalt besaaet eller beplantet med Skov. Skovene bestaae især af Naaletræer, og have intet andet Spor tilbage af Sandflugt, end de enkelte hist og her imellem Træerne staaende Marehalm= og Klittertags=Straa. Den ved Hornbek staaende Skov er især i frodig Vext, og allerede 1815 begyndte man med et lidet Forsøg af Udhugning i dens Plantage. Det er at haabe, at man nu ogsaa snart vil see Skov paa Sandflugterne i flere Egne af Jylland, hvorved Landet ikke allene vil kunne forsynes med Brændsel og Gavntræ, men hvorved ogsaa Climatet vil formildes og Vegetationen følgeligen befordres.